b"\n_START_ARTICLE_\nKlism\xc3\xb3s\n_START_PARAGRAPH_\nKlism\xc3\xb3s (en grec antic \xce\xba\xce\xbb\xce\xb9\xcf\x83\xce\xbc\xcf\x8c\xcf\x82) \xc3\xa9s un tipus de cadira familiar en l'antiga Gr\xc3\xa8cia, que apareix en representacions de mobles antics pintats en gots de terrissa grega i en baixos relleus des de mitjan s. V\xc2\xa0ae en\xc3\xa7\xc3\xa0.\n_START_SECTION_\nAntiga Gr\xc3\xa8cia\n_START_PARAGRAPH_\nEn els poemes \xc3\xa8pics, al mot klism\xc3\xb3s s'hi dona el significat de 'butaca', per\xc3\xb2 no hi ha una descripci\xc3\xb3 espec\xc3\xadfica pel que en fa a la forma. En la Il\xc3\xadada, XXIV, despr\xc3\xa9s de la petici\xc3\xb3 de Pr\xc3\xadam, Aquil\xc2\xb7les s'al\xc3\xa7a del  tron, aixeca l'anci\xc3\xa0, se'n va a preparar el cos d'H\xc3\xa8ctor per al funeral i torna a ocupar el seu lloc al klism\xc3\xb3s._NEWLINE_Una pintura en un got d'un s\xc3\xa0tir que duu un klism\xc3\xb3s sobre les espatles n'il\xc2\xb7lustra clarament la forma. Les potes corbes i c\xc3\xb2niques del klism\xc3\xb3s divergeixen cap avant i enrere, oferint estabilitat. Les potes posteriors continuen cap amunt per recolzar un gran respatler c\xc3\xb2ncau que suporta les espatles de la persona seguda i \xc3\xa9s prou baix com per descansar un colze a sobre. _NEWLINE__NEWLINE_Els klism\xc3\xb3s van caure en des\xc3\xbas durant el per\xc3\xadode hel\xc2\xb7len\xc3\xadstic; el teatre de Dion\xc3\xads, per\xc3\xb2, als peus de l'Acr\xc3\xb2poli d'Atenes, del s. I, va esculpir klismoi. Quan s'ha representat un klism\xc3\xb3s en retrats romans d'individus seguts, les escultures eren c\xc3\xb2pies d'obres gregues. La caiguda en des\xc3\xbas dels klism\xc3\xb3s podria deure's a un defecte de disseny, ja que les potes de la cadira, que es dobleguen cap a fora, podrien no ser capaces de suportar el pes dels qui s'hi asseien.\n_START_SECTION_\nNeoclassicisme\n_START_PARAGRAPH_\nEs torn\xc3\xa0 a usar el klism\xc3\xb3s durant la segona fase arqueol\xc3\xb2gica del neoclassicisme europeu. El pintor Jacques-Louis David en va comprar molts al fabricant de mobles Georges Jacob el 1788, per utilitzar-los com a accessoris en les seues pintures hist\xc3\xb2riques, ja que el nou sentit del historicisme exigia aparen\xc3\xa7a d'autenticitat. Els nous mobles apareixen en Els lictors duen a Brutus els cossos de sos fills (1789). Segurament els primers klist\xc3\xb3s francesos s\xc3\xb3n els dissenyats per l'arquitecte Jean-Jacques Lequeu al 1786 per a un mobiliari d'estil \xc2\xabetrusc\xc2\xbb de l'hotel Montholon, al boulevard Montmartre, fabricats per Jacob; el mobiliari ha desaparegut, per\xc3\xb2 els dibuixos en aquarel\xc2\xb7la es conserven en el Cabinet dels Medailles. Simon Jervis va observar que Joseph Wright of Derby havia incl\xc3\xb2s una cadira semblant en la seua Penelope Unraveling Her Web, 1783-1784 (Museu J. Paul Getty)._NEWLINE_A Londres, Thomas Hope va dissenyar els primers klism\xc3\xb3s per a sa casa en Duchess Street, Londres. Un, adquirit pel Museu Fitzwilliam, fou il\xc2\xb7lustrat en Recent Acquisitions at the Fitzwilliam Museum, que George Beaumont ja havia descrit al 1804 com \xc2\xabm\xc3\xa9s un museu que una altra cosa\xc2\xbb;[10] cadires klism\xc3\xb3s foren il\xc2\xb7lustrades per Hope amb diverses variacions en Household Furniture and Interior Decoration (1807), registre de la seva casa museu semip\xc3\xbablica. Una cadira klism\xc3\xb3s tamb\xc3\xa9 apareix en el seu quadern de dibuixos, c. 1812, actualment al Royal Institute of British Architects. Els klism\xc3\xb3s en la forma m\xc3\xa9s pura moblaren la pinacoteca de Hope (pl. II)\xe2\x80\x89 i la segona sala que cont\xc3\xa9 gots grecs (pl. IV); les potes de les cadires, per\xc3\xb2, difereixen respecte al tema cl\xc3\xa0ssic il\xc2\xb7lustrat en plaques de cer\xc3\xa0mica grega. La pintura d'Henry Moses Il\xc2\xb7lustraci\xc3\xb3 de nobles jugadors de cartes asseguts en cadires klism\xc3\xb3s aparegu\xc3\xa9 en Hope, Designs of Modern Costume (c. 1812)._NEWLINE_Amb la pres\xc3\xa8ncia de cadires klism\xc3\xb3s, una col\xc2\xb7lecci\xc3\xb3 de gots grecs, un autoretrat d'Adam Buck i la seva fam\xc3\xadlia, es va pensar que representava significativament a Thomas Hope._NEWLINE__NEWLINE_Joseph Bonomi el Vell disseny\xc3\xa0 klism\xc3\xb3s per al Packington Hall, a Warwickshire._NEWLINE_Aquest academicisme tan sever es vei\xc3\xa9 comprom\xc3\xa9s amb caracter\xc3\xadstiques m\xc3\xa9s familiars de la pr\xc3\xa0ctica habitual del fabricant de cadires: un klism\xc3\xb3s de la primeria del s. XIX de J. I. H\xc3\xb6glander, a Estocolm. Les columnes de la part posterior havien estat una caracter\xc3\xadstica de Thomas Sheraton: amb un respatler embuatat recolzat en cinc columnes primes[20] i amb les cares de les potes lleument entapissades.\n_START_SECTION_\nSegle XX\n_START_PARAGRAPH_\nEn la nova etapa de l'Art D\xc3\xa9co el klism\xc3\xb3s va renovar les seues l\xc3\xadnies simples: els dissenyats pel dan\xc3\xa9s Edvard Thomspon foren il\xc2\xb7lustrats en Architekten, 1922. El 1960, T. H. Robsjohn-Gibbings conegu\xc3\xa9 els ebenistes grecs Susan i Eleftherios Saridis, i plegats crearen una l\xc3\xadnia de mobles klism\xc3\xb3s, recreant amb certa precisi\xc3\xb3 mobles grecs antics, incloent-hi cadires klism\xc3\xb3s.\n_START_SECTION_\nConstrucci\xc3\xb3\n_START_PARAGRAPH_\nLa corba llarga i elegant era dif\xc3\xadcil de realitzar; s'havia de fer amb una sola pe\xc3\xa7a de fusta, constru\xc3\xafda usant un assemblatge de caixa i espiga, doblegant la fusta amb vapor[25] o fent-la doblegar-se durant el creixement._NEWLINE_El seient estava constru\xc3\xaft amb quatre dogues de fusta tornejades, nugades a les potes; una xarxa de cordons o tires de cuir en sostenia un coix\xc3\xad o una pell. El klism\xc3\xb3s fou un invent espec\xc3\xadficament grec, sense cap inspiraci\xc3\xb3 anterior detectable."